Iktatószám: HIV/842-25/2025.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2025. november 27-i nyilvános ülésére**

**Tárgy:** Hévíz Város Önkormányzat 2025. évi költségvetéséről szóló 3/2025. (II.13.) rendelet módosítása

**Az előterjesztő:** Naszádos Péter polgármester

**Készítette:** Szintén László közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter Hévíz Város polgármestere

helyettesítési jogkörében eljárva

                                                                                               Dr. Keserű Áron

                                                                                       Hévíz Város alpolgármestere

**1.**

**BEVEZETŐ**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

A 3. számú módosítás, hasonlóan az első módosítához elsősorban a működési bevételi és kiadási előirányzatok realizálását, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulását, a felhalmozási kiadási előirányzatok változását, valamint a Képviselő-testületi döntések költségvetési rendeleten való átvezetését tartalmazza.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására összessen 253 117 ezer forinttal nő, pénzforgalmi szempontból működési bevételek előirányzata 134 447 ezer forinttal, a felhalmozási bevételek előirányzata változatlan, a finanszírozási bevételek pedig 118 670 ezer forinttal nő.

AzÖnkormányzatbevételi főösszege előirányzata 253 117 ezer forinttal nőtt. A pénzforgalmi bevételi előirányzatát több tényező is befolyásolta:

Évente két alkalommal (májusban és októberben) a jogszabály lehetővé teszi az állami támogatás tervezésekor közölt mutatószámok módosítását a már ismert tényadatok alapján. A 2025. októberi felmérésben magadott mutatószámok üzemeltetési támogatásra történő összegszerű hatása a szeptemberi beterjesztéshez képest még nem nem jelent meg az eredmények között az EBR42 rendszerben, ezért a szeptemberi második számú költségvetési módosításhoz képest is növekedés:

* Állami támogatás növekedése: egészségügyi és szociális pótlék jogcímen 20 380 ezer forint, szociális és gyermekjólléti feladatokra 15 322 ezer forint, könyvtári érdekeltségnvöelő támogatás 407 ezer forint.
* Gyermekétkeztetésre csökkenés lemondás miatt 297 ezer forint.

A bevétei oldal csökkenésében jelentősebb tétel a nemzetközi projektekből befolyt támogatási rész. A DIGITALIZE pályázat 2. periódusban elszámolt költségek jóváhagyását követően 90 928 ezer forint volt, melynek egy része a parnereknek továbbutalásra került, de mivel ennek egy része nem teljesült, így 11 959 ezer forinttal csökkent a bevételi oldal, azonban ezt a kiadások csökkentésével lehetett egyensúlyba hozni.

A pénzforgalomra jelentős hatással volt még az Áht-n belüli megelőlegezés, 118 670 ezer forint,technikai bevétel, a kiadási oldalon is megjelenik.

Iparűzési adó és építényadó bevételi előrányzatát, a 2024. évi beszámoló teljesülési adatához közelítettük, így összesen 100 000 ezer forinttal emelkedik. Építényadó 396 000 ezer forintról 436 000 ezer forintra, míg az iparűzési adó 740 000 ezer forintról 800 000 ezer forintra.A helyi iparűzési adóban még rendelkezésre áll 32 715 ezer forint tartalék.

Új elemnkét bekerült a versenyképes járások programból elnyert 10 594 ezer forint, amelyet a Vörösmarty utcai járdaszakasz felújítására használunk fel.

**3.**

**KIADÁSOK**

Az önkormányzat és intézményei kiadási főösszege a bevételi főösszeggel megegyezően jelen rendelet módosítás hatására összességében 253 117 ezer forinttal nőtt, pénzforgalmi szempontból működési kiadási előirányzata 83 702 ezer forinttal, a felhalmozási kiadások előirányzata pedig 50 745 ezer forinttal, míg a finanszírozási kiadás 118 670 ezer forinttal nőtt.

Az Önkormányzat költségvetési- pénzforgalmi kiadása összességében 134 447 ezer forinttal nőtt, melyek részleteit a képviselő-testület által meghozott döntések, valamint a pályázatok és a beruházások megvalósítása során felmerült működési és felhalmozási kiadások közötti átcsoportosítások határozzák meg.

A legjelentősebb változás Magyarország 2025. évi központi költségvetésének megalapozásáról szóló 2024. évi LXXIV. törvény Hévíz Város Önkormányzat vonatkozásában, amelyben az eredeti költségvetésben a szolidaritási adó volt tervezhető, a Magyar Államkincstár által kiközölt 178 988 607 Ft-tal. A költségvetési törvény rendelkezett az iparűzési többlet elvonsáról is, ennek megközelítőleg pontos összegét azonban csak a 2025 novemberben közölték ki, és ez alapján tobábbi 94 507 ezer forint elvonással kell számolni. 2025. évben összesen tehát már 333.318.882 Ft nettó finanszírozás keretében történő állami elvonást kell a költségvetési rendeletünkben átvezetni.

Hévíz Város Önkormányzata Képviselő-testületének 3/2025. (II.13.) önkormányzati rendelete Hévíz Város Önkormányzat 2025. évi költségvetéséről 16.§ (7) pontja alapján „a személyi juttatások kiemelt kiadási előirányzaton képzett maradvány novemberi számfejtéssel jutalomként kifizethető”.

Az Intézmény dolgozóinak a maradvány számítások alapján átlagosan fél havi munkabér kifizetését javasolta a fenntartó. A dolgozók munkájának értékelése alapján a jutalom novemberi számfejtéséről és kifizetéséről az intémények vezetői gondoskodnak.

A személyi juttatás, munkaadót terhelő járulékok és *dologi kiadások* változását több kisebb átcsoportosítás teszi ki, a nagyobb mértékben kiható tételek:

* Digitalize nemzetközi pályázat dologi előirányzat csökkenése 9 600 ezer forint, és árfolyamkülönbözet 664 ezer forint.
* Versenyképes járások program 24 ezer forint dologi kiadás.
* Személyi juttatások előirányzat átcsoportosítása dologi kiadásokból az önkormányzatnál 20 000 ezer forint.

Az *államháztartáson belülre és kívülre történő* *működési célú támogatás növekedésben* az alábbi tételek játszanak szerepet:

* Hévízi Tiszta Forrás Dalkör Egyesület támogatása 300 ezer forint.
* Hévíz Város díszpolgára temetési hozzájárulás, 500 ezer forint.
* Hévízi Sportkör 19 000 ezer forint támogatása.
* Vállalkozók és Munkáltatók Országos Szövetségének támogatása, 300 ezer forint.
* "Hévízi Adventi Fényvarázs" Hévüz Kft. támogatása 10 000 ezer forint.
* Keszthely Város Önkormányzat átadott pénz néhai Simonné Bóbis Ilona köztemetés költsége 257 ezer forint.
* Keszthely és Környéke Kistérségi Többcélú Társulás 2025. évi időarányos tagdíj 570 ezer forint.

A *Működési célú céltartalék és az általános tartalék*összegét befolyásolták a felsorolt, nem tervezett bevételek és kiadások változása, valamint az eddig felsorolt testületi döntések,kötelezettségek.

A B*eruházások* sorában az alábbi tételek eredményezték a változást:

* Ady és Széchenyi utca kereszteződésében lámpás forgalomirányítás kialakítása 13 310 ezer forint.
* Bodor István Kőszobrász resturátor, Hévíz Temetői kereszt restaurálása 970 ezer forint.
* Digitalize projekt keretében informatikai eszköz beszerzése 493 ezer forint.
* Vörösmarty utca, Sugár - Széchenyi utcák közti szakasz saját erős tervezése és kivitelezése 66 092 ezer forint.
* Hévíz Attila utca burkolatmegerősítési projekt előkészítése, DRV-nél víziközművek kiváltása tervezési feladatok 15 240 ezer forint.

Az *államháztartáson belülre és kívülre történő* *felhalmozási célú támogatás növekedésben* az alábbi tételek játszanak szerepet:

* Brunszvik Teréz Római Katolikus Óvoda működési támogatása 1 270 ezer forint.
* Római Katolikus Egyházközösség beruházási támogatása 530 ezer forint.

Hévíz Város Önkormányzat kiadási tartaléka 34 746 ezer forintra csökken, amelyből 9 787 ezer forint felhalmozási tartalék, 24 959 ezer forint működési tartalék, ebből a polgármesteri hatáskörben felhasználhó 2 600 ezer forint, testületi hatáskörben felhasználható 22 359 ezer forint.

A Hévízi Polgármesteri Hivatalnál az évközi kormányzati támogatással érintett béremelési előiárányzata, 9 723 450 Ft a bérmaradvány miatt továbbra is a tartalékban marad.

Áramdíj elszámolás 2024.04.23-2025.01.31. miatt a hivatalnak túlfizetése képződött, a többlet bevétel 5 056 ezer forint személyi juttatás és annak járulékai sorra került. További előirányzat átcsoportosítás az informatikai eszköz és egyéb tárgyi eszköz sorok közötti 500 ezer forint átcsoportosítás, 2 db elektormos kerékpár beszerzés miatt.

A Hévíz Város Önkormányzat Gazdasági, Műszaki Ellátó Szervezete saját előirányzatán belüli átcsoportosítása, személy juttatások átcsoportosítása munkaadót terhelő járulékok sorra 3 000 ezer forint.

AGróf I. Festetics György Művelődési Központ, Városi Könyvtár és Muzeális Gyűjtemény múzeum berendezéséhez szükséges tárgyi eszközök miatt előirányzat átcsoportosítás600 ezer forint. További intézményen belüli átcsoportosítás 7 345 ezer forint, dologi kiadási előirányzatról személy juttatások és munkaadót terhelő járulékok kiadásokra.

**4.**

**ÖSSZEFOGLALÓ**

A jelen előterjesztéssel benyújtott - 2025. évi költségvetés módosításáról szóló - rendelettervezet a város költségvetését **5 414 270 ezer forint** bevételi és ugyanannyi összegű kiadási fő összegre módosítja.

Általános indokolás

Hévíz Város Önkormányzat Képviselő-testülete megalkotja a 2025. évi költségvetési rendelet módosításáról szóló önkormányzati rendeletét.

Részletes indokolás

**1. § -3. §**

A költségvetési bevételek és kiadások módosulásának átvezetése.

**4. § -10.§**

Az önkormányzat és a költségvetési szervek költségvetési főösszegének módosulásai.

**11. §**

Hatályba léptető rendelkezések.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

**7.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2025. évi költségvetéséről szóló 3/2025. (II. 13.) rendelet 3. számú módosítása

**Költségvetési hatása:** A 2025. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra legalább negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak, a kiegészítő támogatások összege, illetve kormányzati elvonásainak összege, az Áht-n belülről és kívülről átvett pénzek összege, egyéb működési és felhalmozási többletbevételek, - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná, illetve évközi döntések esetében, a végrehajtás során felmerülő kiadásokra nem állna rendelkezésre a megfelelő előirányzat.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében.

**8.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kardos Nikolett | Főkönyvi könyvelő |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |