**ELŐTERJESZTÉS**

**Hévíz Város Önkormányzat Képviselő-testülete**

**2025. november 27-ei rendes nyilvános ülésére**

**Tárgy:** Hévíz Város Önkormányzat Gazdasági Műszaki Ellátó Szervezet parküzemeltetési csoport új telephelyének kijelölése, alapító okirat módosítása, használati szerződés megkötése

**Az előterjesztő:** Naszádos Péter polgármester

**Készítette:** Dr. Keserű Klaudia jogász

Szintén László osztályvezető

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter Hévíz Város polgármestere

helyettesítési jogkörében eljárva

                                                                                               Dr. Keserű Áron

                                                                                       Hévíz Város alpolgármestere

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a közigazgatási területén lévő kommunális, egészségügyi, oktatási, közművelődési, szociális és egészségügyi feladatokat ellátó intézményei folyamatos működtetésének biztosítására hozta létre a Hévíz Város Önkormányzat Gazdasági Műszaki Ellátó Szervezetet.

**Az Intézmény által ellátott feladatok**

* Építményüzemeltetés (bölcsőde, óvodák, általános iskola, gimnázium, sportcsarnokok, művelődési intézmény, rendezvény lebonyolítás, orvosi rendelők)
* Intézményi étkeztetés (bölcsőde, óvodák, általános iskola, gimnázium, szociális intézmény)
* Munkahelyi étkeztetés
* Egyéb vendéglátás (lakosság)
* Zöldterület-kezelés (parkfenntartás, zöldterületi tervezés, építés)
* Városgazdálkodási szolgáltatások (kátyúzás, közlekedési táblák kezelése, útburkolati jelek festése, csapadékcsatorna rendszer kezelése, közterületi műtárgyak kezelése, szúnyogirtás, nyilvános wc-k, játszóterek, szökőkutak üzemeltetése, lomtalanítás szervezése)
* Piac üzemeltetése
* Köztemető fenntartás- és működtetés
* Köztisztasági- és hó-eltakarítási feladatok ellátása.

**Az Intézmény jelenlegi telephelyei**

|  |  |  |
| --- | --- | --- |
|  | telephely megnevezése | telephely címe |
| 1 | GAMESZ telephely | 8380 Hévíz Zrínyi u. 148. |
| 2 | Rendezvényudvar- Piac | 8380 Hévíz 1621, 1622, 1623 hrsz |
| 3 | Temető | 8380 Hévíz, Büki utca 1223 hrsz |

Az intézmény dolgozói jelenleg az Önkormányzati tulajdonban álló, Széchenyi utca 29. szám alatti társasház alagsori helyiségét használják pihenő, ill. melegedő helyiségnek. Ezen épületegység minősége és műszaki állapota jelentősen leromlott, ezért az szinte használhatatlanná vált, nem biztosít megfelelő körülményeket a kollégáknak. Ennek megfelelően szükségessé vált, hogy új épület legyen kijelölve.

A Vörösmarty utca 38. szám alatt található az Önkormányzat kizárólagos, forgalomképes tulajdonában álló 1300. hrsz-ú „lakóház, udvar, gazdasági épület” megnevezésű, 1416 m² térmértékű ingatlan. Itt működött korábban a családsegítő szolgálat, valamint az idősek klubja, azonban ezek a funkciók 2022. októbertől áthelyezésre kerültek a József Attila utcai orvosi rendelő üresen álló ügyeleti helyiség csoportjába, valamint a Deák téri társasház felújított helyiségébe. Az épület jelenleg üresen áll. A képviselő-testület 2023. év őszén értékesítésre jelölte ki az épületet, azonban ez érdeklődés hiányában nem történt meg.

A nevezett ingatlan ideális lenne a munkatársak méltóbb elhelyezésére, illetve emellett a gazdasági épület részeken az eszközök, szerszámok és járművek elhelyezésére is.



Az államháztartásról szóló 2011. évi CXCV. törvény 3/A. § (1) és (2) bekezdése szerint közfeladat a jogszabályban meghatározott állami vagy önkormányzati feladat. A közfeladatok ellátása költségvetési szervek alapításával és működtetésével vagy az azok ellátásához szükséges pénzügyi fedezet e törvényben meghatározott eszközökkel, részben vagy egészben történő biztosításával valósul meg. A közfeladatok ellátásában államháztartáson kívüli szervezet jogszabályban meghatározott rendben közreműködhet.

Az intézmény önkormányzati feladatot lát el, tehát a képviselő-testület a feladatellátás céljából ingyenesen bocsáthatja a GAMESZ használatába az előterjesztés szerinti ingatlant.

Az alapító okiratban foglalt kijelölésen túl szükséges lesz az intézmény használati jogának szerződéses felülvizsgálata, mely érinteni fogja az összes használt ingatlant, ezért ennek kidolgozása 2026. január 31-ig fog megtörténni.

A jelenlegi alapító okirat 2017. augusztus 11. napján lépett hatályba. A telephely bejegyzésen kívül az időközben történt jogszabályi változásokat is át kell vezetni a dokumentumon.

Az intézmény telephely felsorolása az alapító okirat 1.2.2. pontjában szerepel. Az alapító okirat 2 és 3 pontját Hévíz Város Önkormányzat cím pontosítása miatt szükséges módosítani. A költségvetési szervek alaptevékenységének kormányzati funkció szerinti megjelölése a 4.4 pontban központi jogszabályban megváltozott. Az alapító okirat szerinti megnevezéseket a törzskönyvi bejegyzés szerint módosítani kell. Az 5.1. pontban az intézmény vezetőjének megbízási rendje kiegészítésre kerül az intézmény vezető közalkalmazotti jogviszonyban történő kinevezés megjelöléssel.

Az előírt okiratminták alapján a fentiek szerinti módosító és az alapító okiratot az előterjesztés *1. és 2. számú mellékleteként* csatolom.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű szótöbbséget igényel.

**2.**

**1. Határozati javaslat**

**Normatív határozat:** Hévíz Város Önkormányzat Gazdasági, Műszaki Ellátó Szervezet alapító okiratának módosítása

1. Hévíz Város Önkormányzat Képviselő-testülete Hévíz Város Önkormányzat Gazdasági, Műszaki Ellátó Szervezet alapító okiratának módosítását az előterjesztés 1. melléklete, az egységes szerkezetbe foglalt alapító okiratát az előterjesztés 2. melléklete szerint hagyja jóvá.

2. A Képviselő-testület felhatalmazza a polgármestert, hogy a formai okból kért, illetve nem az alapító okirat tartalmára vonatkozó hiánypótlásnak eleget tegyen.

3. A Képviselő-testület felkéri a jegyzőt, hogy gondoskodjon a módosító okirat és alapító okirat 15 napon belül történő továbbításáról a törzsadattári nyilvántartás céljából a Magyar Államkincstár Zala Vármegyei Igazgatóság részére.

Felelős: Naszádos Péter polgármester

dr. Tüske Róbert jegyző

Gönye József igazgató GAMESZ

Határidő: 2025. december 10.

**2. Határozati javaslat**

1. Hévíz Város Önkormányzat Képviselő-testülete a Hévíz Város Önkormányzat Gazdasági Műszaki Ellátó Szervezete (8380 Hévíz, Kossuth Lajos utca 4/A.) használatába adja az önkormányzat tulajdonát képező, 8380 Hévíz, Vörösmarty utca 38. szám alatti (1300. hrsz.) ingatlant és ingóságokat az alapitó okirat fő- és alaptevékenysége szerinti „zöldterület-kezelés” közfeladat ellátásához, térítésmentesen, határozatlan időre.
2. A Képviselő-testülete felkéri a polgármestert a használati szerződés előkészítésére és képviselő-testületi jóváhagyásra előterjesztésére.

Felelős: Naszádos Péter polgármester

Gönye József igazgató GAMESZ

Határidő: 1. pontra azonnal

2. pontra 2026. január 31.

1. melléklet

Okirat száma: HIV/ / 2025

Módosító okirat

A Hévíz Város Önkormányzat Gazdasági, Műszaki Ellátó Szervezet a Hévíz Város Önkormányzat által 2017. augusztus 11. napján kiadott KGO/188-3/2017 számú alapító okiratát az államháztartásról szóló 2011. évi CXCV. törvény 8/A. §- a alapján – az /2025 (XI. 27.) számú határozatra figyelemmel– a következők szerint módosítom:

1. **Az alapító okirat 1.2. pontja helyébe a következő rendelkezés lép:**

1.2 A költségvetési szerv

1.2.1 székhelye: 8380 Hévíz, Kossuth Lajos utca 4/a.

1.2.2 telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | GAMESZ telephely | 8380 Hévíz Zrínyi utca 148. |
| 2 | Rendezvényudvar- Piac | 8380 Hévíz 1621, 1622, 1623 hrsz |
| 3 | Temető | 8380 Hévíz, Büki utca 1223 hrsz |
| 4 | Parkfenntartási telephely | 8380 Hévíz, Vörösmarty utca 38. |

1. **Az alapító okirat 2.2. pontja helyébe a következő rendelkezés lép:**

2.2 A költségvetési szerv alapítására, átalakítására, megszüntetésére jogosult szerv

2.2.1 megnevezése: Hévíz Város Önkormányzat

2.2.2 székhelye: 8380 Hévíz, Kossuth Lajos utca 1.

1. **Az alapító okirat 3.1. pontja helyébe a következő rendelkezés lép:**

3.1 A költségvetési szerv irányító szervének

3.1.1 megnevezése: Hévíz Város Önkormányzat Képviselő-testülete

3.1.2 székhelye: 8380 Hévíz Kossuth Lajos utca 1.

1. **Az alapító okirat 3.2. pontja helyébe a következő rendelkezés lép:**

3.2 A költségvetési szerv fenntartójának

3.2.1 megnevezése: Hévíz Város Önkormányzat

3.2.2 székhelye: 8380 Hévíz Kossuth Lajos utca 1.

1. **Az alapító okirat 4.4. pontja helyébe a következő rendelkezés lép:**

4.4 A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013320 | Köztemető-fenntartás és -működtetés |
| 2 | 013360 | Más szerv részére végzett pénzügyi-gazdálkodási,  üzemeltetési, egyéb szolgáltatások |
| 3 | 045160 | Közutak, hidak, alagutak üzemeltetése, fenntartása |
| 4 | 045170 | Parkoló, garázs üzemeltetése, fenntartása |
| 5 | 051030 | Nem veszélyes (települési) hulladék vegyes (ömlesztett) begyűjtése, szállítása, átrakása |
| 6 | 063020 | Víztermelés, - kezelés, - ellátás |
| 7 | 066010 | Zöldterület-kezelés |
| 8 | 066020 | Város-, községgazdálkodási egyéb szolgáltatások |
| 9 | 081071 | Üdülői szálláshely-szolgáltatás és étkeztetés |
| 10 | 086090 | Egyéb szabadidős szolgáltatás |
| 11 | 096015 | Gyermekétkeztetés köznevelési intézményben |
| 12 | 096025 | Munkahelyi étkeztetés köznevelési intézményben |
| 13 | 104035 | Gyermekétkeztetés bölcsődében, fogyatékosok nappali intézményében |
| 14 | 104036 | Munkahelyi étkeztetés gyermekek napközbeni ellátását biztosító intézményben |
| 15 | 107051 | Szociális étkeztetés szociális konyhán |

1. **Az alapító okirat 5.1. pontja helyébe a következő rendelkezés lép:**

5.1 A költségvetési szerv vezetőjének megbízási rendje: A költségvetési szerv intézmény vezetőjének magasabb vezetői megbízásának időtartama a közalkalmazottak jogállásáról szóló 1992. évi XXXIII. törvény 23. § (3) bekezdése alapján 5 év.

A pályázat útján kiválasztott intézményvezető kinevezési és javadalmazási jogkörét Hévíz Város Önkormányzat Képviselő-testülete gyakorolja.

A pályázat útján kiválasztott intézményvezetővel kapcsolatos felmentési jogkört Hévíz Város Önkormányzat Képviselő-testülete gyakorolja.

A pályázat útján kiválasztott intézményvezetővel kapcsolatos egyéb munkáltatói jogokat Hévíz Város Polgármestere gyakorolja.

A költségvetési szerv vezetője közalkalmazotti jogviszonyban kerül kinevezésre.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Hévíz időbélyegző szerint

Naszádos Péter

Hévíz Város Önkormányzat Polgármester

2. melléklet

Okirat száma HIV/ /2025

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Hévíz Város Önkormányzat Gazdasági, Műszaki Ellátó Szervezet alapító okiratát a következők szerint adom ki:**

**1. A költségvetési szerv  
megnevezése, székhelye, telephelye**

1.1 A költségvetési szerv

1.1.1 megnevezése: Hévíz Város Önkormányzat Gazdasági, Műszaki Ellátó Szervezet

1.1.2 rövidített neve: GAMESZ

1.2 A költségvetési szerv

1.2.1 székhelye: 8380 Hévíz, Kossuth Lajos utca 4/a.

1.2.2 telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | GAMESZ telephely | 8380 Hévíz Zrínyi utca 148. |
| 2 | Rendezvényudvar- Piac | 8380 Hévíz 1621, 1622, 1623 hrsz |
| 3 | Temető | 8380 Hévíz, Büki utca 1223 hrsz |
| 4 | Parkfenntartási telephely | 8380 Hévíz, Vörösmarty utca 38. |

**2. A költségvetési szerv  
alapításával és megszűnésével összefüggő rendelkezések**

2.1 A költségvetési szerv alapításának dátuma: 1986. március 1.

2.2 A költségvetési szerv alapítására, átalakítására, megszüntetésére jogosult szerv

2.2.1 megnevezése: Hévíz Város Önkormányzat

2.2.2 székhelye: 8380 Hévíz, Kossuth Lajos utca 1.

**3. A költségvetési szerv irányítása, felügyelete**

3.1 A költségvetési szerv irányító szervének

3.1.1 megnevezése: Hévíz Város Önkormányzat Képviselő-testülete

3.1.2 székhelye: 8380 Hévíz Kossuth Lajos utca 1.

3.2 A költségvetési szerv fenntartójának

3.2.1 megnevezése: Hévíz Város Önkormányzat

3.2.2 székhelye: 8380 Hévíz Kossuth Lajos utca 1.

**4. A költségvetési szerv tevékenysége**

4.1 A költségvetési szerv közfeladata: Magyarország helyi önkormányzatairól szóló 2011. évi CLXXXIX. törvény alapján: az önkormányzati feladatok ellátásának segítése

4.2 A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és önkormányzati intézmények ellátó, kisegítő szolgálatai |

4.3 A költségvetési szerv alaptevékenysége: Hévíz Város közigazgatási területén lévő kommunális, egészségügyi, oktatási, közművelődési, szociális feladatokat ellátó intézmények folyamatos működtetésének biztosítása, gyermekétkeztetési és szociális étkeztetési feladatok ellátása

4.4 A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013320 | Köztemető-fenntartás és -működtetés |
| 2 | 013360 | Más szerv részére végzett pénzügyi-gazdálkodási,  üzemeltetési, egyéb szolgáltatások |
| 3 | 045160 | Közutak, hidak, alagutak üzemeltetése, fenntartása |
| 4 | 045170 | Parkoló, garázs üzemeltetése, fenntartása |
| 5 | 051030 | Nem veszélyes (települési) hulladék vegyes (ömlesztett) begyűjtése, szállítása, átrakása |
| 6 | 063020 | Víztermelés, - kezelés, - ellátás |
| 7 | 066010 | Zöldterület-kezelés |
| 8 | 066020 | Város-, községgazdálkodási egyéb szolgáltatások |
| 9 | 081071 | Üdülői szálláshely-szolgáltatás és étkeztetés |
| 10 | 086090 | Egyéb szabadidős szolgáltatás |
| 11 | 096015 | Gyermekétkeztetés köznevelési intézményben |
| 12 | 096025 | Munkahelyi étkeztetés köznevelési intézményben |
| 13 | 104035 | Gyermekétkeztetés bölcsődében, fogyatékosok nappali intézményében |
| 14 | 104036 | Munkahelyi étkeztetés gyermekek napközbeni ellátását biztosító intézményben |
| 15 | 107051 | Szociális étkeztetés szociális konyhán |

4.5 A költségvetési szerv illetékessége, működési területe: Hévíz Város közigazgatási területe

**5. A költségvetési szerv szervezete és működése**

5.1 A költségvetési szerv vezetőjének megbízási rendje: A költségvetési szerv intézmény vezetőjének magasabb vezetői megbízásának időtartama a közalkalmazottak jogállásáról szóló 1992. évi XXXIII. törvény 23. § (3) bekezdése alapján 5 év.

A pályázat útján kiválasztott intézményvezető kinevezési és javadalmazási jogkörét Hévíz Város Önkormányzat Képviselő-testülete gyakorolja.

A pályázat útján kiválasztott intézményvezetővel kapcsolatos felmentési jogkört Hévíz Város Önkormányzat Képviselő-testülete gyakorolja.

A pályázat útján kiválasztott intézményvezetővel kapcsolatos egyéb munkáltatói jogokat Hévíz Város Polgármestere gyakorolja.

A költségvetési szerv vezetője közalkalmazotti jogviszonyban kerül kinevezésre.

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 | munkaviszony | A munka törvénykönyvéről szóló 2012. évi I. törvény |
| 3 | megbízási jogviszony | A Polgári Törvénykönyvről szóló 2013. évi V. törvény |

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | közgazdasági osztályvezető / pénzügyi ellenőrzés |  |  |
| dr. Keserű Klaudia | jogász |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Gönye József | igazgató |  |  |